การจะเก็บเงินหรือลงทุนให้มีประสิทธิภาพ ต้องมีการตั้งเป้าหมายให้ชัดเจนว่าจะออมเงินหรือลงทุนไปเพื่ออะไร โดยให้ตั้งเป้าหมายเป็น 3 ระยะ ตาม “สามเหลี่ยมการเงิน” ได้แก่อะไรบ้าง
ใคร ๆ ก็อยากมีเงินเก็บสักก้อนในชีวิต แต่จะเก็บไว้ในบัญชีออมทรัพย์อย่างเดียวมันก็ไม่ทันเงินเฟ้อ ทำให้มูลค่าเงินลดลง และเสียโอกาสในการได้ผลตอบแทนจากการลงทุน แต่ถ้าจะนำไปลงทุนเดือนละ 4,000 บาท จะลงทุนในอะไรดี? ต้องลงตัวเดียวทั้งหมดเลยมั้ย? หรือต้องแบ่งเท่าไหร่? การจะเก็บเงินหรือลงทุนให้มีประสิทธิภาพ คือ ต้องมีการตั้งเป้าหมายให้ชัดเจนว่า จะออมเงินหรือลงทุนไปเพื่ออะไร โดยให้ตั้งเป้าหมายเป็น 3 ระยะ ตาม “สามเหลี่ยมการเงิน” ดังนี้


1. ระยะสั้น 20% (800 บาท)
อันดับแรก จะต้องมีเงินสำรองฉุกเฉินก่อน ประมาณ 3-6 เท่าของค่าใช้จ่ายต่อเดือน เผื่อกรณีที่เจ็บป่วยต้องเข้ารักษาตัวที่โรงพยาบาล หรือตกงาน แนะนำเก็บเงินส่วนนี้ไว้ในสินทรัพย์สภาพคล่อง เบิกง่าย ถอนง่าย หากจำเป็นต้องใช้เงินก็สามารถนำออกมาใช้ได้ทันที เช่น บัญชีออมทรัพย์ กองทุนรวมตลาดเงิน หรือจะโอนความเสี่ยงเรื่องค่ารักษาพยาบาลไปให้บริษัทประกันแทน อย่างการซื้อประกันสุขภาพไว้เลยก็ยิ่งดี


2. ระยะกลาง 50% (2,000 บาท)
ไว้ซื้อบ้าน แต่งงาน แนะนำเก็บเงินส่วนนี้ไว้ในพอร์ตลงทุนความเสี่ยงปานกลาง เช่น กองทุนรวมผสม พันธบัตรรัฐบาล


3. ระยะยาว 30% (1,200 บาท)
ไว้ใช้ยามเกษียณอายุ หรือเก็บเป็นเงินขวัญถุงให้ลูก แนะนำเก็บเงินส่วนนี้ไว้ใน RMF หุ้นพื้นฐานดี ประกันบำนาญ หรือกองทุนสำรองเลี้ยงชีพ

แต่ทั้งนี้ทั้งนั้น ก็สามารถปรับใช้ได้ตามความเหมาะสมของรายได้ และรายจ่ายของแต่ละคน

หมายเหตุ : เป็นการศึกษาเบื้องต้นเท่านั้น มิได้เจตนาในการชี้นำการลงทุนแต่อย่างใด นักลงทุนควรศึกษาข้อมูลเพิ่มเติมก่อนตัดสินใจลงทุน
5.ความรู้ทางการเงิน